

 REPUBLIKA HRVATSKA

 OSJEČKO-BARANJSKA ŽUPANIJA

 OPĆINA ČEPIN

 Povjerenstvo za provedbu oglasa za prijam

službenika/ice u službu na određeno vrijeme u

 Upravni odjel za gospodarstvo i

 komunalno-stambenu djelatnost

KLASA: 112-02/18-01/1

URBROJ: 2158/05-18-3

Čepin, 12. srpnja 2018.

 Sukladno članku 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11. i 04/18. – u daljnjem tekstu: Zakon), pročelnik Upravnog odjela za gospodarstvo i komunalno-stambenu djelatnost Općine Čepin, objavio je Javni natječaj za prijam službenika/ice u službu na neodređeno vrijeme u Upravni odjel za gospodarstvo i komunalno-stambenu djelatnost

koji je objavljen u „Narodnim novinama“, broj 61/18.

od 11. srpnja 2018. godine

na radno mjesto:

* referent/ica za komunalni doprinos i naknade,
* 1 izvršitelj/ica na neodređeno vrijeme uz obvezni probni rad od 3 mjeseca,

te se sukladno navedenom daju upute i obavijesti kandidatima kako slijedi:

UPUTE I OBAVIJESTI KANDIDATIMA

Opis poslova radnog mjesta – referent/ica za komunalni doprinos i naknade

* provodi postupke utvrđivanja komunalnog doprinosa kao i postupke zadržavanja nezakonito izgrađenih zgrada u prostoru, do donošenja rješenja.
* daje podatke i sastavlja izvješća iz svog djelokruga rada za potrebe općinskih tijela i vanjskih korisnika, sastavlja izvješće o radu. Dostavlja pročelniku Upravnog odjela mjesečna izvješća o utvrđenim nedostacima, izdanim rješenjima i dr.
* vodi evidenciju o urednoj dostavi, izvršnosti i pravomoćnosti rješenja za komunalni doprinos i druge naknade i rješenja o naknadi za nezakonito izgrađene zgrade u prostoru.
* obavlja sve poslove vezane uz opomene, ovrhe i žalbe iz djelokruga Upravnog odjela.
* radi na poslovima iz područja poljoprivrede, zaštite okoliša i općinskih manifestacija (božićni sajam, čepinski suncokreti, kukuruzijada i dr.).
* obavlja i druge poslove po nalogu pročelnika Upravnog odjela.

Podaci o plaći

Koeficijent složenosti poslova radnog mjesta je 1,60 uz osnovicu za izračun plaće u iznosu od 3.650,35 kuna bruto. Plaću čini umnožak koeficijenta složenosti poslova radnog mjesta i osnovice za izračun plaće uvećan za 0,5% za svaku navršenu godinu radnog staža.

Pravni izvori za pripremanje kandidata za testiranje

Pitanja kojima se testira provjera znanja i sposobnosti bitnih za obavljanje poslova radnog mjesta za koje je raspisan Javni natječaj temelji se na sljedećim propisima:

OPĆI DIO:

1. Ustav Republike Hrvatske („Narodne novine“, broj 56/90., 135/97., 8/98., 113/00., 124/00., 28/01., 41/01., 55/01., 76/10, 85/10. i 5/14.)
2. Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 106/03., 29/05., 109/07., 125/08., 36/09., 150/11., 144/12., 19/13., 137/15. i 123/17.)
3. Zakon o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11. i 4/18.)

POSEBNI DIO:

1. Zakon o općem upravnom postupku („Narodne novine“, broj 47/09.)
2. Zakon o komunalnom gospodarstvu („Narodne novine“, broj 36/95., 109/95., 21/96., 70/97., 128/99., 57/00., 129/00., 59/01., 26/03., 82/04., 110/04., 178/04., 38/09., 79/09., 153/09., 49/11., 84/11., 90/11., 144/12., 56/13., 94/13., 153/13., 147/14. i 36/15.)
3. Zakon o postupanju s nezakonito izgrađenim zgradama („Narodne novine“, broj 86/12., 143/13. i 65/17.)
4. Zakon o poljoprivrednom zemljištu („Narodne novine“, broj 20/18.)

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz Javnog natječaja.

Način prethodne provjere znanja i sposobnosti kandidata

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na Javni natječaj.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 60 minuta (stručni dio). Nakon pismene provjere znanja kandidati će pristupiti provjeri sposobnosti (rad na računalu) u daljnjem trajanju od 30 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

* 1. koristiti se bilo kakvom literaturom odnosno bilješkama,
	2. koristiti mobitel ili druga komunikacijska sredstva,
	3. napuštati prostoriju u kojoj se provjera odvija,
	4. razgovarati sa ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjerno ili će prekršiti jedno od gore navedenih pravila biti će udaljeni sa testiranja, a njihov rezultat i rad Povjerenstvo neće bodovati.

Za svaki dio provjere znanja dodjeljuje se od 1 do 10 bodova. Smatra se da su kandidati položili ako su za svaki dio provjere znanja, sposobnosti i vještina dobili najmanje 5 bodova. Kandidati koji su uspješno položili testove, pristupit će razgovoru s Povjerenstvom (intervju).

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u jedinici lokalne samouprave. Rezultati intervjua boduju se na isti način kao i testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Izvješće o provedenom postupku i rang listi kandidata Povjerenstvo dostavlja pročelniku Upravnog odjela za gospodarstvo i komunalno-stambenu djelatnost Općine Čepin koji je objavio predmetni Javni natječaj. Izvješće potpisuju svi članovi Povjerenstva.

Pročelnik Upravnog odjela za gospodarstvo i komunalno-stambenu djelatnost Općine Čepin koji je objavio predmetni Javni natječaj dostavlja cjelokupan spis predmeta pročelniku Upravnog odjela za upravno-pravne poslove, društvene djelatnosti i socijalnu skrb Općine Čepin radi donošenja Rješenja o prijmu u službu na neodređeno vrijeme za izabranog kandidata, koje će biti dostavljeno svim kandidatima prijavljenim na Javni natječaj, a koji su ispunili formalne uvjete iz Javnog natječaja.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u službu.

Kandidat za službenika koji nije zadovoljan rješenjem o prijmu u službu izabranog kandidata ima pravo podnijeti žalbu u roku 15 dana od dana primitka rješenja. Žalba se predaje u Općini Čepin, Kralja Zvonimira 105, 31431 Čepin, osobno ili putem pošte, općinskom načelniku Općine Čepin. Žalba ne odgađa izvršenje rješenja.

POZIV NA TESTIRANJE BITI ĆE OBJAVLJEN NAJMANJE 5 DANA PRIJE TESTIRANJA NA WEB STRANICI I OGLASNOJ PLOČI OPĆINE ČEPIN.

POVJERENSTVO ZA PROVEDBU JAVNOG NATJEČAJA